Document ID: 32004D0734

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 11ης Μαΐου 2004
για το διορισμό και τακτικών αναπληρωματικών μελών της Επιτροπής των Περιφερειών
(2004/734/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 49 αυτής,
την Πράξη περί των όρων προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας και περί των προσαρμογών των Συνθηκών επί των οποίων εδράζεται η Ευρωπαϊκή Ένωση, και ιδίως τα άρθρα 15 και 49 αυτής,
την απόφαση του Συμβουλίου της 22ας Ιανουαρίου 2002 για το διορισμό των τακτικών και αναπληρωματικών μελών της Επιτροπής των Περιφερειών (1),
τις προτάσεις των κυβερνήσεων της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
Εκτιμώντας τα ακόλουθα:
(1)
Ότι λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, θα πρέπει να συμπληρωθεί η Επιτροπή των Περιφερειών με το διορισμό ενενήντα πέντε τακτικών και ενενήντα πέντε αναπληρωματικών μελών, εκπροσωπούντων τις περιφερειακές και τοπικές αρχές των νέων κρατών μελών.
(2)
Ότι η σύνθεση της εν λόγω επιτροπής πρέπει να διασφαλίζει την εκπροσώπηση της περιφερειακής και τοπικής αυτοδιοίκησης,
ΑΠΟΦΑΣΙΖΕΙ:
Άρθρο μόνο
Διορίζονται τακτικά ή αναπληρωματικά μέλη της Επιτροπής των Περιφερειών για την περίοδο μέχρι και την 25η Ιανουαρίου 2006:
-
τακτικά μέλη, τα πρόσωπα των οποίων τα ονόματα περιλαμβάνονται, κατά κράτος μέλος, στον κατάλογο του παραρτήματος Ι της παρούσας απόφασης,
-
αναπληρωματικά μέλη, τα πρόσωπα των οποίων τα ονόματα περιλαμβάνονται, κατά κράτος μέλος, στον κατάλογο του παραρτήματος ΙΙ της παρούσας απόφασης.
Βρυξέλλες, 11 Μαΐου 2004.

Labels: 10
9
15